b"\n_START_ARTICLE_\nAntonio Tajani\n_START_PARAGRAPH_\nAntonio Tajani ([an\xcb\x8ct\xc9\x94\xcb\x90njo ta\xcb\x88ja\xcb\x90ni]; s. 4. elokuuta 1953 Rooma) on italialainen poliitikko ja entinen Euroopan parlamentin puhemies. H\xc3\xa4n nousi Barroson I komissioon liikennekomissaariksi Jacques Barrot'n tilalle 8. toukokuuta 2008. Vuosina 2010\xe2\x80\x932014 h\xc3\xa4n oli teollisuus- ja yritt\xc3\xa4jyysasioista vastaava komissaari Barroson II komissiossa. H\xc3\xa4n toimi molemmilla kerroilla my\xc3\xb6s komission varapuheenjohtajana._NEWLINE_Tajani oli Euroopan parlamentin j\xc3\xa4sen vuosina 1994\xe2\x80\x932008 edustaen Forza Italia -puoluetta, joka kuului Euroopan kansanpuolueeseen. Tajani valittiin Euroopan parlamentin puhemieheksi 17. tammikuuta 2017 edellisen puhemiehen Martin Schulzin erottua._NEWLINE_Vuonna 2019 VoteWatch Europe arvioi Tajanin olevan vaikutusvaltaisin Euroopan parlamentin j\xc3\xa4sen."